Ariana Grande

D’ **Ariana Grande-Butera**  (* 26. Jüüni 1993 z’ Boca Raton, Florida) ìsch a àmerikànischa Sangera, Liadermàchera un Schàuischpìelera. Bekànnt worra-n-ìsch sa fìr ìhra viar Oktààwa groossa Schtìmmumfàng. Ìm Làuif vun ìhrer Kàrriar hàt sa zàhlriicha Üüsszaichnunga bikumma, wia unteràndrem zwai Grammy Awards, ain Brit Award, ain Bambi Award, zwai Billboard Music Awards, dräi American Music Awards, niin MTV Video Music Awards un 27 Guinness World Records.

## ìhra Kàrriar
Ìhra Müüsikkàriar hàt d’ Grande mìt 15 Joohra-n-ààgfànga mìt’ra Rolla ìm Broadway-Operättla *13* üss’m Joohr 2008. A bsundera-n-Uffmärksààmkait hàt sa bikumma mìt dr Rolla vu dr Cat Valentine ìn dr Farnsahseria *Victorious* (2010–2013) un *Sam & Cat* (2013–2014) uff’m Kànàl Nickelodeon. Ànna 2011 hàt sa a Vertrààg biim Müüsiklabel Republic Records unterzaichent, nohdam àss Kàuifmanner vum Label ìhra äärschta Müüsikvideos uff YouTube gloost ghàà hann. Ànna 2013 ìsch ìn dr Grande ìhr äärscht Àlbum *Yours Truly* ärschìena. ’S ìsch a Pop- un R&B- Wark mìt Iifluss vum Doo-Wop vu da Joohra 1950. ’S Wark ìsch uff’m Schpìtzaplàtz vum US-Billboard 200 gsìì, wahrend àss d’ Hàuiptsìnggel *The Way* ìm Top-10 vum Billboard Hot 100 ànakumma-n-ìsch. Noh dr Veräffentligung vum Àlbum ìsch d’ Grande waga-n-ìhrem Schtìmmumfàng un Pfiifaregischter mìt dr Mariah Carey verglìecha worra.

Doo druff hàt d’ Grande zwai wittera Pop- un R&B-Àlba verräffentligt, *My Everything* (2014) un *Dangerous Woman* (2016). Mìt eläktroonischa Tànzmüüsik hàt *My Everything* ìn dr gànza Walt a groosser Ärfolg ghàà, bsunders mìt da Sìnggel *Problem*, *Break Free* un *Bang Bang*. Ìm Groossbritànnia-n-ìsch *Dangerous Woman* s’äärscht vun dr Grande ìhra viar Nummer-Ains-Àlba worra. Àm 22. Mai 2017 ìsch bii’ma Konzärt vu dr Ariana Grande z’ Manchester a islàmìschter Ààschlààg gsìì. Doo sìnn 22 Litt ums Laawa kumma. Fìr d’ Opfer eehra hàt d’ Grande s’ Woohltaatigkaitskonzärt „One Love Manchester“ orgànisiart, wu mehrera Kìnschtler dràà mìtgmàcht hann. Ìn dr Grande ìhra pärseenliga Probläma hann ìhr viart un fìmf Àlbum, *Sweetener* (2018) un *Thank U, Next* (2019) schtàrk biiflusst, wo-n-a sehr groossa-n-Ärfolg ghàà hann. *Sweetener* ìsch mìt’m Grammy Award vum Bäschta Pop-Schtìmmàlbum üsszaichent worra, wahrend àss *Thank U, Next* dr Rekord vum maischtgloosta-n-Àlbum uff’m Internet gbrocha hàt un àls „Àlbum vum Joohr“ nominiart worra-n-ìsch. Mìt da Sìnggel *Thank U, Next*, *7 Rings* un *Break Up with Your Girlfriend, I’m Bored* ìsch d’ Grande d’ äärschta Solo-Kìnschtlera worra, wo gliichzittlig dräi Liader ìm Hot 100 ghàà hàt. Sa ìsch nochamol uff’m Schpìtzaplàtz ìm britischa Sìnggel-Chart gsìì. Ànna 2020 hàt sa zamma mìt’m Justin Bieber s’ Liad *Stuck with U*-n-uffgnumma, un àui *Rain on me* zamma mìt dr Lady Gaga. Mìt dana Liader ìsch sa d’ Kìnschterla worra mìt da maischta Nummer-Ains-Hits ìn äärschter Wucha. Ìn dr Grande ìhr säckscht Schtüdio-Àlbum *Positions* ìsch ànna 2020 ärschìena —’s ìsch vor àllem a R&B-Wark. Ìn dr äärschta Wucha-n-ìsch s’ Hàuiptliad vum Àlbum uff’m Schpìtzaplàtz vu da Charts ìm Groossbritànnia un ìn da USA gsìì. Ànna 2021 hàt d’ Grande àn’ma Remix vum Liad *Save Your Tears* vum Sanger The Weeknd mìtgmàcht; ’s ìsch ìhra säckschta Nummer-Ains-Sìnggel ìm Àmerikà gsìì.

D’ Ariana Grande wìrd oft àls Pop-Ikoona-n-ààglüagt. Sa ìsch aina vu da komerziäll ärfolgriichschta Müüsikànta, mìt mehr àss 85 Millioona verkàuifta Schàllplàtta ìn dr Walt. Àlla ìhra Àlba sìnn mìndeschtens àls Plàtin-Schàllplàtta-n-üüsszaichent worra. Drzüa ìsch sa d’ wiibliga Kìnschtlera, wo-n-uff da Internet-Plàttforma Spotify un Apple Music àm maischta gloost wìrd, un àui d’ wiibliga Müüssikànta, wo d’ maischta-n-Àbonnanta uff YouTube hàt. Ànna 2016 un 2019 ìsch sa vu dr Zittschrìft Time unter da 100 iiflussriichschta Litt ìn dr Walt glischtet worra. Sa ìsch àui vu dr Zittschrìft Billboard àls „Fràui vum Joohr“ (2018) un àls „bediitendschter Popschtar vu 2019“ ärnännt worra. Naawa-n-ìhrer Müüssikkàriar hàt d’ Grande zamma mìt zàhlriicha Woohltaatigkaitsorgànisàzioona gschàfft. Sa unterschtìtzt Tiarrachta, d’ Rachta vu da Gaischteskrànka, so wia Gliichschtällung vu da Gschlachter un LGBT-Rachta. Sa schtällt sìch àui geega Ràssismus. Uff da soziààla Nätzwark folgt ìhr a braita Puplikum: uff Instagram hàt sa mehr àss 300 Millioona Àbonnanta (Schtànd: 2022) un ìsch ànna 2019 d’ maischgefolgta Fràui gsìì —ànna 2021 hàt sìe d’ Kylie Jenner iigholt. Drzüa hàt sa a pààr Projakter ìn dr Koschmeetik- un Mooda-n-ìndüschtrii z’waag gbrocht.

## ìhra Diskogràfii
; Schtüdio-Àlba
* 2013: Yours Truly
* 2014: My Everything
* 2016: Dangerous Woman
* 2018: Sweetener
* 2019: Thank U, Next
* 2020: Positions

## ìhra Filmogràfii

## d’ Üsszaichnunga, wo sa bikumma hàt

## Lìteràtüür

## Weblìnks

* Ìn dr Ariana Grande ìhra offiziälla Websitta (àmerikànisch Anglisch)
* 
* d’ 
* d’ 
* d’ 
* d’ 

## Ainzelnoohwiisa